AVASTUSRETKED JUMALA SÕNAS
Tere, suur aitäh, et vaatate taas saadet.
Olen Rory Kaye ja jätkan Jumala Sõna uurimist.
Täna tahan rääkida vanast lepingust
ehk Moosese käsuseadusest, mida nimetatakse ka Tooraks.
Tegelikkuses on see osa Toorast,
sest selle all mõeldakse tervet Jumala Sõna.
Toora on Jumala juhis.
Jeesus on Jumala Toora ehk Jumala Sõna.
Moosese ajal anti Iisraeli rahvale osalised ettekirjutused.
Nendel juhistel on väärtus ka tänapäeval.
Vaatame peagi, mida kirjutatakse sellest Piiblis.
Kahjuks ei õpetata kaasaja kirikutes pea midagi Vana Testamendi kohta,
eeskätt kuna kardetakse käsumeelsust ja juudilikustamist jpm.
Piiblis on selgelt kirjas, et Jeesus ise väärtustas kõrgelt
Moosese käsuseadust ning seda ütles ka Paulus.
Näitan seda teile mõne hetke pärast, kui loeme koos Jumala Sõna.
Mõtle minuga hetkeks.
Kui kõigel sellel on väärtus, miks ütles Paulus,
et vana leping on pelgalt vari, kui võrrelda uue lepinguga.
Kui võrratu on uus leping.
See on parem leping.
Jumal on andnud meile tähelepanuväärsed tõotused.
Viimases saates ütlesin,
et Jeesuse ajal teadsid kõik oma südames uue lepingu tõotusi.
Uue lepingu tõotused ei hõlmanud vaid pattude andeksandi
nagu kuuleme sageli kogudustes vaid Jumal otsustab
me patud unustada ning annab Püha Vaimu läbi väe,
et võiksime võtta vastu Ta Sõna ning juhise igal päeval ja tunnil.
Seda nii me mõistuses kui südames.
Ta tõotas olla kõiges me Jumal.
Ta on me tervendaja, õigsus, varustaja
ning võime olla Ta rahvas, kes väljendab Tema armastust.
Tema rahva ja esindajatena võime paluda Jeesuse nimel,
mis tähendab, et võime teha samu asju, mida Jeesuski
ning öelda ja palvetada samu asju, mida Jeesus.
Kui teeme seda Tema nimel
ehk toetume Tema autoriteedile, vastab Jumal me palvele.
Kui leiad esmalt, mis on Jumala tahe ning palvetad Tema tahte kohaselt,
kahtlemata Ta tõotustes ja ustavuses, saavad su palved vastuse.
Täna tahan uurida vana lepingu juhiseid
ning kinnitada, et neil on tänaseni väärtus.
See ei anna meile üksnes päästet.
Võime saada pattude andeksanni ning saada osa igavesest elust
ning Püha Vaimust, kui usume, mida Kristus tegi ristil.
Sellega see piirdub.
Sa ei saa minna tagasi Vana Testamendi juurde.
Vana Testament kaob.
Pauluse sõnul vananeb.
Praegu on sel veel väärtus.
Mitte üksnes juutidele vaid igaühele meist.
Vaatame, mida Paulus ja Jeesus ütlesid Vana Testamendi kohta.
Mainisin seda eelmises saates, kuid tahaksin seda uuesti teha.
2. Timoteose 3:16-17:
"Kogu Pühakiri on Jumala sisendatud ja kasulik õpetamiseks,
noomimiseks, parandamiseks, kasvatamiseks õiguses,
et Jumala inimene oleks täiesti varustatud ja valmis igale heale teole."
Siin räägitakse Vanast Testamendist,
sest kui Paulus kirjutas selle, polnud veel Uut Testamenti.
Loeme, mida Jeesus ütleb käsuseaduse ja prohvetite kohta.
Loen Matteuse 5:17.
"Ärge arvake, et ma olen tulnud Seadust või Prohveteid tühistama.
Ma ei ole tulnud neid tühistama, vaid täitma."
Ta täitis selle isiklikult terve Vana Testamendi e käsuseaduse.
Ristil olles ütles Ta: "See on lõpetatud!"
Ta lõpetas oma võidujooksu.
Pauluski ütleb, et igaüks meist peab lõpetama oma võidujooksu.
Jeesus lõpetas oma jooksu aga sellega ostis Ta meile pääste.
Ta ostis meile tervenemise ning uue lepingu.
Isegi kui ta täitis käsuseadust, jääb see siiani püsima.
Kuula, mida Ta ütleb.
"Ma ei ole tulnud neid tühistama, vaid täitma.
Tõesti, ma ütlen teile
(siin räägib Jeesus, mitte mina), ükski täpp ja ükski kriips
(väikseim heebrea keelne lühend või kirjavahemärk)
ei kao Seadusest seni, kuni taevas ja maa püsivad,
kuni kõik, mis sündima peab, on sündinud."
Ta täitis Seaduse ja tõi pääste,
kuid mõningad sündmused ei ole siiani toimunud.
Seepärast ütleb Ta ka, et kuni taevas ja maa püsivad,
on meil veel vana lepingu eeskirjad ning neil on väärtus.
Loen edasi, et mõistaksite minu jutu mõtet.
"Seda, kes iganes nendest käskudest ka kõige pisema tühistab
ja teisi sedasama tegema õpetab, hüütakse kõige pisemaks taevariigis."
Ma ei tea, et oleksin kuulnud kedagi sellest õpetamas.
Need on Jeesuse sõnad, mitte minu.
Kes iganes nendest käskudest ka kõige pisema tühistab
ja teisi sedasama tegema õpetab, hüütakse kõige pisemaks taevariigis.
See ei tähenda, et sa ei saa päästetud või saa andeks,
kuid Jumala riigis hüütakse sind väikeseks.
Jumal austab oma sõna ja tahab, et meiegi teeksime seda.
Sõbrad, on aeg Piiblit taasavastada, nii Uut kui Vana Testamenti.
Pean tunnistama, et mulle meeldib palju enam Uus Testament.
Mulle lihtsalt meeldib uus leping.
Olin kümme päeva tagasi Kuubal,
kus kuulutasin ja laulsin ühes selle suurimas sünagoogis.
Naljakas, sest mõni päev enne seda
oli mul pastorite seminar, kus oli 20 pastorit Havannast.
Nad püüdsid mind veenda, et on võimatu Castroga kohtuda,
kes on Kuuba diktaator riigis, mis on veel sügavas kommunismis.
Kõikjal võib näha silte: "Elagu revolutsioon!"
Teate mis?
Käisin sünagoogis teenimas ja kaks päeva pärast seminari küsiti,
kas oleksin valmis sünagoogis laulma, kui Castro külastab neid.
Võrratu, kuidas Jumal avab igaühele meist uksi.
Jätkame.
Tõsi, sünagoogis olles jutlustan uuest lepingust.
Uuest lepingust kirjutatakse
Jeremijas ja Hesekielis, samuti viitab uuele lepingule Jesaja.
Juutidel on niivõrd oluline kuulda täielikku head uudist,
et Messia on tulnud, et tuua uue lepingu.
Mis on see uus leping?
Selle alusel saame patud andeks, lähedase suhte Jumalaga,
ühenduse Temaga, osaks Tema rahvast,
Iisraeli esindajateks, õiguse palvetada Jeesuse nimel,
ühtlasi paluda nagu Jeesus ning näha palvevastuseid.
Jumal tahab anda meile juhiseid ning juhtida meid isiklikult.
Need on võrratud asjad ja tõed.
Rääkisin sünagoogis sellest eraviisiliselt,
samuti laulsin ja järgisin teenistuse reegleid.
Järgmisel päeval kutsuti mind Havanna suurimasse teatrisse,
et laulaksin neile õnnistussõnu, millest võib lugeda 4. Moosesest.
Issand õnnistagu ja kaitsku sind!
Issand lasku oma pale paista sinule ning olgu sulle armuline!
Issand tõstku oma pale sinu üle ja kallaku sind üle oma rahuga.
Tule Tema täielikku rahusse.
Ütlesin teatris viibijatele, et enne õnnistuse laulmist
tahaksin anda soovijatele võimaluse, üldsegi mitte sundides.
Kui otsustate võtta Jeesuse
täielikult oma elu Issandaks, saate selle õnnistuse vastu võtta.
Kui Ta ei ole su Issand, ära oota ka õnnistust.
Jumal tahab, et võtaksime Jeesuse oma elu Issandaks,
et Ta võiks meid igas eluvaldkonnas õnnistada.
Järgmises saates räägin, kes on jünger.
Jünger ei ole teine sõna kristlasele.
Jünger on keegi, kes on Jumala poolt
õpetatud ja juhitud ning õpib Temalt.
Jeesus ütles mõjukaid asju sellest, kes on saanud jüngriks.
Need, kes armastavad nagu Jeesus, kes kannavad vilja
ja on valmis loobuma oma varast ehk oma plaanist enda eluks.
Samuti, mida nende ema, isa, õde, vend
või keegi teine tahaks, et nad oma eluga teeksid.
Nad otsustavad järgida, mida Jumal tahab nende eluks.
Ütlesin, et räägin sellest lähemalt järgmises saates.
Loeme edasi Jeesuse sõnu.
See on üsna hämmastav.
Matteuse 5:19-20: "Seda, kes iganes nendest käskudest
(ta mõtleb Moosese käsuseadust) ka kõige pisema tühistab
ja teisi sedasama tegema õpetab, hüütakse kõige pisemaks taevariigis.
Kes aga selle järgi teeb ja õpetab, seda hüütakse suureks taevariigis.
"Sest ma ütlen teile: Kui teie õigus ei ole märksa suurem
kui kirjatundjate ja variseride oma, siis te ei saa taevariiki!"
Püha Vaim aitab meil teha paremini kui nad oma lihaliku pingutusega.
Jeesus on juba ristil lõpetanud terve käsuseaduse, sh kümnise.
Ta täitis kõik.
Nüüd palub Ta meil anda isegi enam.
Ta ütleb, et me õigsus peaks ületama variseride ja saduseride oma.
Nad järgisid Moosese seadust punkt punkti järel.
Kas pole huvitav?
Vana Testament on täidetud
Kristuse ristisurma läbi, kuid sellel on siiski eesmärk.
21. salmis toob Jeesus näite mõrvast.
Vanas Testamendis öeldakse, et me ei peaks tapma,
kuid Jeesus ütles, et me ei peaks nimetama kedagi
tolaks või idioodiks, et mitte sattuda põrgutulle.
Uues lepingus on kõrgemad standardid.
Meil on abiks Püha Vaim, kes tahab meid õpetada kõiges.
Tahan sulle öelda,
et kui sul on mõte, et kõik pole korras
ning Jumal ei taha, et räägiksid sel viisil.
Kontrolli, kas sinu mõtted on Piiblis kirjas.
Kui see on nii, nõustu Jumalaga,
pöördu Tema poole, et võiksid saada abi,
et teha Tema tahet ning lõpetada vale asja tegemise.
Lõpeta teiste inimeste solvamine ning negatiivselt rääkimast.
Too välja tõde, kuid palveta, kui kellelgi on probleeme.
Usaldame oma probleemid Temale ning usaldame Teda.
Räägime "jah", kui mõtleme seda ning "ei", kui mõtleme seda.
Järgime Jeesuse ettekirjutusi.
Kas saite mu mõttest aru?
Jeesus ütleb siinkohal, et Vanal Testamendil on siiani väärtus.
Toon näite.
Paljudel inimestel Soomes on probleeme läbipõlemisega.
Võin ausalt öelda, et 41-aastase täisajaga teenimistöö jooksul -
olen hetkel 62aastane ja alustasin 21aastaselt -,
pole ma kohanud kedagi, kes oleks läbi põlenud
ning peab Jumal käsku hingamispäeva e sabati osas.
Ma ei ütle, et peate seda
pidama nagu juudid, see tähendab reede õhtust,
kuni laupäeva õhtuni mitte tegema tööd ja olla Jumalaga.
Ei, Paulus ütleb roomlaste kirjas, et me ei laseks kellelgi öelda,
kuidas peaksime pühasid või hingamispäeva tähistama.
Oleme Kristuses vabad.
Oleme vabad, kuid käsuseadus on siiski hea ja püha.
Jeesus ütles, et sellel on väärtus.
Pauluski ütles, et kogu Pühakiri
on sobilik õpetamiseks ning juhendamiseks.
Ma ei ole kohanud kedagi,
kes võtaks igal nädalal puhkepäeva ning põleb seejuures läbi.
Jumal andis meile hingamispäeva ning see on meie tõttu.
Kas teate Piiblis koššeri toidureegleid?
Ma ei räägi rabide, st inimeste õpetamisi ja ettekirjutusi.
Piibellikud reeglid on me enda tervise huvides.
Sellega hoidutakse bakterite
ning triglütseriidide eest ehk ebatervislike toitude eest,
mida kästakse Vanas Testamendis vältida.
Kas teate, mis?
Oled vaba.
Uues lepingus ei tule su õigsus söömisest,
aga kuigi oled vaba sööma, oleks tark Jumala juhiseid järgida.
Mõistate, mida tahan öelda?
Oleme vabad.
Siiski ütles Paulus, et me
ei kasutaks vabadust selleks, mis ei ole sulle kasulik.
Ole tark ja tee, mis on sulle parim ning pea hingamispäeva.
Tahan tuua välja teise punkti, mille võib leida 4. Moosese 15.
Loen teile 37.-41. salmist.
Kas oled kunagi näinud pilti Jeesusest,
kus tal on kuuehõlma taga tutid ehk tzitzit.
Kas teil on need kaameras?
Kui teil ei ole neid pildil, et ole see autentne pilt Jeesusest.
Iga juudi mees, kes järgib Jumala seadust,
mida tegi Jeesuski, kannab neid palvetupse.
Loen sellest kohe.
4. Moosese 15.
Kirjakohad, mis viivad meid 37. salmini.
Siin räägitakse mehest,
kes rikkus hingamispäeva ning kes tapeti seepärast.
Jumal mõtleb, mida ütleb.
Ära muretse, sest sind
ei tapeta Soomes, kui sa ei pea hingamispäeva.
See on sinu heaolu pärast.
Jumal tahab anda sulle kord nädalas puhkust.
Isegi Jumal puhkas 7. päeval.
Jumal ei ole aga käsumeelne.
Ta juhib ja aitab sul saada vajaliku puhkuse.
Vanas Testamendis tahtis Ta,
et inimesed peaksid täiel määral Tema Sõna.
Kui keegi ei teinud seda, ta tapeti.
Mõni ohkab kergendatult,
et on uues lepingus ega midagi sellist ei juhtu enam.
Uue Testamendi alguses juhtus.
Hananias ja Safiira
valetasid Püha Vaimule ning apostlitele nagu Peetrus jt,
hoides endale maa-ala, mida olid ise Jumalale lubanud.
Nad mõlemad surid.
Jumal ei jätka sama karistusviisi.
Ta hoiab meid, kuni Jeesus tuleb tagasi.
See oli alguses lubatud,
et koguduses võiks olla jumalakartus ning nad mõistaksid,
et Jumal tõepoolest mõtleb, mida Ta ütleb.
Jeesus paneb Uues Testamendis
isegi kõrgema standardi kui Vanas Testamendis.
Loen teile järgmiseid salme, sest see võib teid üllatada.
See räägib nendest palvetupsudest.
Nende eesmärgiks on asjaolu,
et mõtleksime Jumala tahtele kogu aeg.
Loeme seda.
4. Moosese 15:37-41:
"Ja Issand rääkis Moosesega, öeldes: "Räägi Iisraeli lastega ja ütle neile,
et nad põlvest põlve teeksid enestele tutid oma kuue hõlmadele
ja paneksid hõlmatuttide külge sinise nööri.
Need tutid olgu teile selleks, et te neid vaadates
meenutaksite kõiki Issanda käske ja täidaksite neid ega käiks ringi
oma südame- ja silmahimude järgi, mis ahvatlevad teid truudusetusele.
Pidage siis meeles
ja täitke kõiki mu käske ja olge pühad oma Jumala ees!
Mina olen Issand, teie Jumal,
kes tõi teid ära Egiptusemaalt, et olla teile Jumalaks.
Mina olen Issand, teie Jumal!""
Kas see pole huvitav?
Sellest kirjutatakse kahes kohas.
Teisena on see 5. Mooseses, et meil oleksid need palvetutid,
sest Jumal tahab, et oleksime pühad ning Jumalale eraldatud.
Olen kui märgitud mees.
Kui mul on need paelad, pean käituma õigesti.
Need on paljudele märgiks, eriti Iisraelis, kus teatakse,
mida need endast kujutavad, et kuulun Jumalale
ja tahan olla Talle oma elus kõigiti meelepärane.
Jeruusalemmas võib näha, kuidas 10-20 tuhat meest
käivad nendega erilistel sündmustel.
Neid mehi vaadates mõistad, et nad tahavad teha Jumala tahet.
Kui neil ei ole aga Püha Vaimu, ei ole neil väge, et Jumala tunda,
olla Temaga ühenduses ning saada Temalt isiklikke juhiseid.
Mäletan, et enne kui hakkasin Kristusesse ehk Messiasse uskuma
ning võtsin Püha Vaimu vastu, soovisin kuulda Jumalat
ja saada elavat kontakti Temaga, kuid millegipärast ei saanud seda.
Kogesin vahel Tema ligiolu, kui ülistasin sünagoogis,
kuid ei saanud Temalt isiklikke juhiseid.
Seda, kuni andsin oma elu Talle
ning Ta hakkas minuga rääkima ja mind õpetama.
Seda kujutavadki endast
tarkuse- ja tunnetusesõnad ning prohveteeringud.
See on meile kõigile kättesaadav.
Teen kokkuvõtte.
Sa ei pea täitma Vana Testamenti, et saada päästetud.
Piisab sellest, et usud, mida Kristus e Messias tegi ristil.
Meil on uus ehk parem leping.
Siiski on kõikidel Vana Testamendi käskudel väärtus.
Kõikidel.
Huvitav, et esimesed inimesed,
kes täitusid Piiblis Püha Vaimuga, olid Betsaleel ja ta abiline.
Need kaks meest valmistasid seadusetelgi eri osasid.
Neid kasutati hiljem Jumala templis.
Nad said Jumalalt selgeid juhiseid, kuidas midagi valmistada.
Piiblis öeldakse, et need meistrid olid esimesed,
kes said täidetud Püha Vaimuga, et võiksid teada, mida teha.
Kas pole huvitav?
Püha Vaim annab meile Jumalalt juhiseid.
Uurime seda Uuest Testamendist.
Pöörake minuga 1. Korintose 12.
Siin kirjeldatakse eri viise,
kuidas Püha Vaim aitab meil tunda ja teha Jumala tahet.
1. Korintose 12:6-11: "ja väeavaldustes on erinevusi,
aga Jumal on seesama, kes teeb kõike kõikides.
Aga igaühele antakse Vaimu avaldus ühiseks kasuks.
Nii antakse ühele Vaimu kaudu tarkusesõna,
teisele aga tunnetusesõna sellesama Vaimu poolt;
ühele usku sessamas Vaimus, teisele aga tervendamise armuande
ikka samas Vaimus; ühele väge imetegudeks,
teisele prohvetlikku kuulutamist, kolmandale võimet eristada vaime.."
"Aga kõike seda teeb üks ja sama Vaim,
jagades igaühele eriosa, nõnda nagu tema tahab."
Sõbrad, Püha Vaim tahab meid juhtida.
Loeme koos Heebrealaste 8:8-10.
Siin on uus leping selgelt kirjutatud.
Ütlesin juba alguses, et iga juut Jeesuse ajal,
olgu Peetrus või Paulus, teadsid seda südamest.
Tänapäeval paljud,
eriti mitteusklikud, arvavad, et kristlus hõlmab
vaid pattude andeksandmist, kus käiakse koguduses,
vahetatakse oma vaimne mähe, tehakse järgmine nädal sama pattu,
et siis tulla pühapäeval kirikusse ja taas andeks paluda.
Arvatakse, et tegemist on süüle ja andestusele põhineva usuga.
Sellepärast ei surnud Kristus ristil.
Vanas Testamendis ja käsuseaduses oli juba pattude andeksand.
Võin selle osas näidata teile 25 kirjakohta.
Ma ei peatu sellel vaid tahan rõhutada,
et uus leping on enamat kui pattude andeksand.
Loeme, mis on uus leping.
See, mu sõbrad, on hea uudis, mida on Jeesus meile ristil ostnud.
Heebrea 8:8-11: "Vaata, päevad tulevad, ütleb Issand.."
Jumal sõlmis selle Iisraeli rahvaga.
Kas sellel on seost soomlastega?
Kui sind ristitakse Iisraeli Pühasse ja Kuningasse,
on sul ligipääs neile pühadele Iisraelile antud tõotustele,
sest usud Kristusesse e juutide kuningasse, Iisraeli Pühasse.
Mille jaoks on need?
10. salm: "ma annan oma seadused.."
See tähendab Jumala juhised, Jumala Sõna, heebrea keeles Toora.
Siin tsiteeritakse Jeremija 31:33-34, mis anti Jeremijale heebrea keeles.
Jumal ütles, et paneb oma Toora ehk seaduse, juhised ja sõna
"nende mõistusesse ja kirjutan need nende südamesse
ja ma olen neile Jumalaks ja nemad saavad mulle rahvaks.
Ja kunagi enam ei õpeta keegi oma kaaskodanikku ega keegi oma venda,
öeldes: "Tunne Issandat!", sest kõik tunnevad mind.."
Heebrea keelne tõlge sõnale "tundma" ei tähenda,
et sul tead Jumalast vaid ühendus Temaga.
Igaühel on ühendus Temaga, nii suurtel kui väikestel.
Jumal lubab seda.
Jumal töötab meis, et võiksime olla Temaga ühenduses.
Meil on vaja teha vaid koostööd.
Seda räägitakse ka Filiplaste 2:13.
Paulus ütleb seal, et Jumal teeb meis tööd,
et tahaksime sama, mis Tema ning annab meile väe seda teha.
Lõpus ütleb ta järgmist.
Loen 12.-13. salmi.
"sest ma olen armuline nende ülekohtuste tegude vastu
ja ei tuleta enam meelde nende patte.
Kui ta nimetab uut, siis on ta esimese tunnistanud vananenuks.
Aga mis vananeb (see pole veel vana) ja iganeb, on hävimisele ligi!"
Uus leping on palju olulisem, kui vana leping.
Tänasest saatest nägime, et ka vanal lepingul on tähtsus.
Loodan, et see on mõistetav.
Tahan lõpetada mõningate salmidega, kus räägitakse Püha Vaimu andidest.
1. Korintose 14:1.
Siin öeldakse, et taotleksime armastust,
kuid igatseksime seejuures, et võiksime teha Püha Vaimuga tööd
Tema vaimulikes andides, eriti prohveteeringus.
Kui prohveteerid kellelegi,
on see nii isiklik ja isikul teada, et Jumal on olemas.
Jumal tahab ka sulle prohveteerida
ja rääkida asjadest, mida teab üksnes Tema.
Kuulsin aastaid, kuidas Jumal ütles mulle, et armastab mind.
Algusaastatel kahtlesin, kas tõesti on see sõnum Jumalalt.
Kas see on tõesti Jumalast?
Lõpuks sain üle oma kahepidisest meelest.
Tahan lugeda teile Jaakobusest.
See on tõeliselt oluline, et saaksime vabaks
oma kõhklustest ja kaksipidisest mõtteviisist.
Jaakobuse 1:7 öeldakse, et kui oleme kaksipidise meelega,
ei peaks me ootama, et saame Jumalalt midagi.
Miks ütleb Jumal meile seda Jaakobuse läbi?
Selleks, et me ei pettuks.
Pettud paratamatult, kui palvetad üha ega saa vastust.
Jumal andis apostlitele tarkust
palvetada inimeste eest, et nad teaksid Jumala tahet
ning seejärel võiksid nad oodata ka selle täitumist.
Loeme seda koos.
Nende tõotuste alusel, mida olen teile lugenud,
et Jumal annab meile juhiseid mõistusesse ja südamesse,
öeldakse siin, Jaakobuse 1:5: "Kui kellelgi teist jääb vajaka tarkust,
siis ta palugu Jumalalt, kes annab kõigile heldelt
ega tee etteheiteid (otsi vigu), ja talle antakse (palutut tarkust)."
7. salm.
Loeme enne 6. salmi.
"Aga ta palugu usus, ilma kahtlemata (Jumala olemuses ega tõotustes),
sest kahtleja sarnaneb tuule tõstetud ja sinna-tänna paisatud merelainega.
Selline inimene ärgu ometi arvaku, et ta midagi saab Issandalt,
ta on hingelt kaksipidine mees, ebakindel kõigil oma teedel."
Sõber, palvetan kohe su eest Kristuse ehk Messia nimel,
et kui oled olnud kaksipidine, Jumal aitaks sind meelt parandada.
Palu, et Ta andestaks sulle sinu kaksipidise meele.
Kaksipidine meel on kui võtad kaks aiavoolikut,
keerad need kokku ning sulged vee voolu.
Sõber, lase lahti ja usalda Jumalat, sest Ta suhtleb sinuga.
Tänan.
AVASTUSRETKED JUMALA SÕNAS
Tere, olen Rory Kaye.
TV7 on andnud mulle eesõiguse õpetada teile Jumala Sõna.
Antud teenistus on üks maailma pühendunuim teenistus, mida tean,
mis edastab inimestele evangeeliumi ja head õpetust.
2. Korintlaste 8 öeldakse,
kuidas inimesed annavad rõõmuga ka oma suurtes kannatustes.
2. Korintose 9 seisab: "Aga pange tähele:
kes kasinasti külvab, see lõikab ka kasinasti,
ja kes rohkesti külvab, see lõikab ka rohkesti."
Julgustan sind andma selle teenistuse jaoks.
Külvad seda heale pinnasele ja Jumal täidab su vajadused samuti.
Tänan.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Mailis Mägi